text: Har Givskud Zoo som klasselokale
  22 august 2011 kl. 15.38
  Eleverne i Givskud Skole er de eneste børn i hele landet, som skal gå i skole i en zoologisk have. De har nemlig den store dyrepark som nabo.
  Givskud Skole og Givskud Zoo har gennem flere år haft et rigtig godt samarbejde. I dag fik samarbejdet et ekstra skub, da Sebastian Klein optrådte for eleverne - og de var på et stjerneløb rundt på området.
  
  Alle har årskort
  De sidste par år har alle skoles elever og lærere haft årskort til Givskud Zoo. Lærerne kan således frit benytte parkens faciliteter i deres undervisning, og de 120 ha som Givskud Zoo udgør, er ved at blive en naturlig del af skolens læringsrum. 
  Omvendt får Givskud Zoo også noget ud af samarbejdet. Bl.a. til at udvikle skoletjenesten.
  